**SPECIALIEJI REIKALAVIMAI SLAUGYTOJO PADĖJĖJO PAREIGYBEI**

1. Darbuotojas, einantis šias pareigas, turi atitikti šiuos specialius reikalavimus:

1.1. turi įsigijęs slaugytojo padėjėjo kvalifikaciją;

1.2. turi turėti Lietuvos Respublikos teisės aktų nustatyta tvarka jam suteiktą slaugytojo padėjėjo spaudo numerį.

**SLAUGYTOJO PADĖJĖJO FUNKCIJOS**

1. Šias pareigas einantis darbuotojas vykdo šias funkcijas:

1.1. atpažįsta pablogėjusią socialinių paslaugų gavėjo sveikatos būklę ir apie tai informuoja slaugytoją;

1.2. identifikuoja įvairaus amžiaus asmenų fiziologinius poreikius;

1.3. identifikuoja psichikos sveikatos sutrikimų turinčių socialinių paslaugų gavėjų sveikatos priežiūros poreikius;

1.4. savarankiškai atlieka slaugytojo padėjėjo veiksmus:

1.4.1. paaiškina paslaugų gavėjui ir jo šeimos nariams naudojimosi funkcine lova taisykles ir galimybes;

1.4.2. paruošia valymo ir dezinfekavimo tirpalus;

1.4.3. dezinfekuoja medicinos priemones (prietaisus);

1.4.4.ruošia tvarsliavą;

1.4.5. prižiūri lašelinės infuzijos procedūrą – informuoja slaugytoją apie infuzijos eigą (atsižvelgiant į socialinių paslaugų gavėjo subjektyvią savijautą, lašėjimo greitį ir tirpalo likutį);

1.4.6. padeda vemiančiam socialinių paslaugų gavėjui;

1.4.7. atlieka akių, ausų, nosies higieninę priežiūrą;

1.4.8. atlieka burnos ertmės (dantų, dantų protezų, liežuvio, gleivinės) higieninę priežiūrą;

1.4.9. nuprausia socialinių paslaugų gavėją ar padeda jam nusiprausti lovoje, vonioje ar duše ir užtikrina jo saugumą;

1.4.10. kloja socialinių paslaugų gavėjo lovą, keičia patalynę;

1.4.11. padeda socialinių paslaugų gavėjui nusirengti ir apsirengti;

1.4.12. padeda socialinių paslaugų gavėjui keisti kūno padėtį lovoje, kėdėje, vežimėlyje, suteikia patogią padėtį;

1.4.13. moko socialinių paslaugų gavėją asmens higienos;

1.4.14. matuoja ir registruoja arterinį kraujo spaudimą;

1.4.15. matuoja ir registruoja kūno temperatūrą;

1.4.16. pamaitina socialinių paslaugų gavėją arba padeda jam pavalgyti;

1.4.17. keičia sauskelnes, įklotus ir vienkartines paklodes;

1.4.18. uždeda kompresus ir pavilgus;

1.4.19. uždeda šildyklę ar šaldyklę;

1.4.20. atlieka antropometrinius matavimus: sveria socialinių paslaugų gavėją, matuoja ūgį, matuoja kitas jo kūno apimtis;

1.4.21. skaičiuoja ir registruoja socialinių paslaugų gavėjo pulsą;

1.4.22. surenka paprastus bandinius tyrimams (išmatų, šlapimo, skreplių, skrandžio ir kt.), pakuoja ir gabena juos į laboratoriją;

1.4.23. padeda socialinių paslaugų gavėjui judėti pagal slaugytojo ar gydytojo nurodymus;

1.4.24. skatina šlapinimosi refleksą;

1.4.25. atlieka lytinių ir šalinimo organų higieninę priežiūrą;

1.4.26. parenka ir paduoda socialinių paslaugų gavėjui pakišamuosius indus (basoną, šlapinimosi indą vyrams „antelę“);

1.4.27. padeda socialinių paslaugų gavėjui tualete ir naudojantis tualeto kėde;

1.4.28. ištuština ar pakeičia šlapimo surinktuvus;

1.4.29. padeda socialinių paslaugų gavėjui persikelti į vežimėlį ar kėdę;

1.4.30. padeda socialinių paslaugų gavėjui naudotis judėjimo kompensacinės technikos priemonėmis (vaikštynėmis, lazdomis, ramentais, vežimėliu ir kt.);

1.4.31. padeda socialinių paslaugų gavėjui naudotis liftu;

1.4.32. veda socialinių paslaugų gavėją pasivaikščioti arba lydi jį;

1.4.33. reguliuoti funkcinę lovą;

1.4.34. padeda socialinių paslaugų gavėjui atlikti galvos plaukų higieninę priežiūrą, šukuoja, pina, riša, sega plaukus;

1.4.35. atlieka rankų ir kojų nagų priežiūrą;

1.4.36. skuta barzdą;

1.4.37. valo ir dezinfekuoja aplinkos (patalpų, daiktų, įrenginių) paviršius;

1.4.38. surenka ir rūšiuoja medicinines atliekas;

1.4.39. naudoja įvairias socialinių paslaugų gavėjų kūno padėties keitimo ir perkėlimo pagalbines priemones;

1.5. kartu su slaugytoju atlieka šiuos slaugos veiksmus:

1.5.1. stebi socialinių paslaugų gavėją pagal slaugytojo nurodymus;

1.5.2. padeda socialinių paslaugų gavėjui įvairių procedūrų metu;

1.5.3.  maitina socialinių paslaugų gavėją zondu ar per stomą;

1.5.4.  įvertina socialinių paslaugų gavėjų savirūpos įgūdžius;

1.5.5. įvertina socialinių paslaugų gavėjo aplinkos saugumą;

1.5.6. sugirdo socialinių paslaugų gavėjui skirtus vaistinius preparatus, įsitikina, kad jis vaistus suvartojo tinkamai;

1.6. teikia informaciją ir siūlymus socialinių paslaugų įstaigos vadovui ar jo paskirtiems asmenims;

1.7. prireikus pavaduoja slaugytojo padėjėjus jų atostogų, tarnybinių komandiruočių, laikino nedarbingumo metu ir kitais atvejais, kai jie negali eiti pareigų;

1.8. vykdo kitas teisės aktuose ir pareigybės aprašyme nustatytas funkcijas bei kitus Centro direktoriaus su Centro veikla susijusius pavedimus.